Държавен вестник, бр. 22, 2025 г., стр. 33

БРОЙ  22	
Д Ъ Р Ж А В Е Н  В Е С Т Н И К 	
СТР.  33   
НС-10-2004 и изх. № ЦИК-НС-10-2008. С тези 
указания, по повод на постъпили сигнали 
и въпроси, Централната избирателна коми­
сия указва как да постъпват секционните 
избирателни комисии при „намерена“ в 
избирателната кутия за машинно гласуване 
„бюлетина от машинно гласуване, която е 
празна или в която не може да се установи 
вотът на избирателя“, както и когато „след 
гласуване на избирател машината отпечата 
празна (бяла) бюлетина или бюлетина, в 
която не е изписан вотът на избирателя“ 
или когато „след гласуване на избирател не 
се отпечата бюлетина“.
С оглед на указанията на Централната 
избирателна комисия, в единия случай, се 
съставя констативен протокол, към кой­
то се прилага „дефектната бюлетина“ и 
който протокол се прилага към протоко­
ла на секционната избирателна комисия 
по чл. 273, ал. 1 ИК, като в него на реда 
относно обстановката при произвеждане 
на изборите се вписва „Намерена една де­
фектна бюлетина от машинно гласуване в 
избирателната кутия“. Посочено е, че „[с]лед 
изваждане на дефектната бюлетина, в т. 11 
на протокола на СИК се вписват данните от 
преброяването на останалите бюлетини от 
машинно гласуване“, както и че в районна­
та избирателна комисия, съответно в Цен­
тралната избирателна комисия „протоколът 
се приема със сработили контроли заради 
дефектната бюлетина“. В другия случай се 
съставя констативен протокол, който заедно 
с дефектната бюлетина – когато такава е 
отпечатана – се прилага към протокола на 
секционната избирателна комисия по чл. 273 
ИК, а „избирателят се допуска повторно да 
гласува само с хартиена бюлетина за избора, 
за който е отпечатана дефектната бюлетина“. 
Изисквания по отношение на съдържанието 
на констативния протокол и вписването в 
него на факта, че на избирателя е дадено 
право да гласува „повторно само с хартиена 
бюлетина“, няма.
Двете указания на Централната избира­
телна комисия са опит да се създаде някакъв 
ред за отчитане на случаите, когато техни­
ческото устройство за машинно гласуване не 
отпечата „бюлетина, върху която е изписан 
отразеният вот“ на избирателя. Този опит 
е направен два дни преди изборите и при 
установените многобройни смени на членове 
на секционни избирателни комисии, включи­
телно и в двата дни преди изборите. Но тъй 
като законодателят е приел като единствено 
правно значимо доказателство за валиден 
вот, упражнен чрез техническо устройство за 
машинно гласуване, бюлетина от машинно 
гласуване, „върху която е изписан отразеният 
вот“ на избирателя, изпълнението или не на 
това указание на Централната избирателна 
комисия не се отразява на резултата от из­
борите в съответната избирателна секция. 
Конституционният съд не е компетентен 
да се произнесе дали и доколко приетите 
от Централната избирателна комисия ре­
шения в изпълнение на чл. 213в, ал. 1 ИК 
са адекватни за постигане на законово ус­
тановеното в чл. 212, ал. 4 и в чл. 268, ал. 4 
ИК – отпечатване на бюлетина, върху която 
е изписан отразеният вот на избирателя, 
който е упражнил активното си избирателно 
право чрез техническо устройство за машин­
но гласуване, и доколко самото техническо 
устройство е пригодно да извършва винаги 
изискуемото от закона отпечатване.
Фактът на неотпечатване на „бюлетина 
от машинно гласуване“ с отразен вот на 
избирателя е обективен и той определено е 
с потенциал да породи сериозно недоверие в 
изборния процес. Разминаванията между броя 
на гласуванията с техническо устройство за 
машинно гласуване, вписани в протокола на 
секционната избирателна комисия по чл. 273 
ИК, и броя на регистрираните в записващо­
то устройство на техническото устройство 
за машинно гласуване гласувания, които са 
публично достъпни, са най-малкото показа­
телни за определени неясноти или неточнос­
ти, свързани с упражняване на активното 
избирателно право на гражданите.
В случая, когато дефектна бюлетина е 
намерена в специалната кутия за машинно 
гласуване, гласът на избирателя, който е уп­
ражнил правото си на глас чрез техническо 
устройство за машинно гласуване, тъй като 
е отбелязал на техническото устройство за 
машинно гласуване по еднозначен начин 
своя вот за съответната кандидатска лис­
та, получил е потвърждение на избора си, 
който избор се е визуализирал на екрана на 
устройството, гласът му се е записал в за­
писващото устройство, получил е съобщение 
за приключване на гласуването, получил е 
бюлетина и е пуснал същата в специалната 
кутия за машинно гласуване, няма да бъде 
отчетен, защото така отпечатаната бюлетина 
не отразява неговия вот, но избирателят не 
знае за това и не му е дадена възможност 
да упражни правото си на глас по надлежен 
начин.
В случая, когато при упражнено право на 
глас чрез техническо устройство за машин­
но гласуване, устройството не е отпечатало 
бюлетина с отразения вот и избирателят е 
установил този факт, следва да му бъде пре­
доставено право да гласува повторно само с